PINGVIINID
Kaugetelt saartelt ujusid Antarktikasse pingviinid.
Et valges vaikuses ja eemal ohtudest üles kasvatada oma tibud.
Nende seas oli pingviin nimega Pin-Guin.
Ta oli hea ja tugev.
Aga see on Pen-Guin. On parves ka selliseid linde.
Varsti munesid pingviinid munad ja hakkasid neid soojendama.
Pin-Guin polnud juba mitu päeva midagi söönud ja ta otsustas endale kala püüdma minna.
Tibukesele on vaja soojust. Aga näljane lind on külm lind!
Ja Pin-Guin palus muna valvata Pen-Guinil.
Muna oli kuidagi raskemaks läinud.
Ilmselt koorub siit ilus lind. Suur ja tugev.
Saabus aeg, et kõigil pingviinidel koorusid munast tibud.
Ainult Pin-Guini muna ei näidanud elumärke.
"Millal küll ilmub mu vägilane?" mõtles Pin-Guin.
Varsti näed sa seda kõike! Kas kuuled seda müha?
See on ookeani hääl. Ookean pole kõva.
Kui ta peal püüda seista, vajud läbi ja satud valgest maailmast rohelisse, kalade juurde.
Kalad on nagu pikergused jäätükid.
Aga on veel ka vaalad. Need sarnanevad mustade mägedega.
Peast tõuseb neil üles purskkaev. Kas sa saad aru, mis asi on purskkaev?
See on hiigelsuur veest sulg.
Aga see on lennuk. Selline suur lind, aga ta ei ole elus.
Nendega lendavad siia inimesed. Nad on väga sarnased meiega - pingviinidega.
Jah, sa just ei kiirusta, mu pingviinike.
Kord teatasid teised linnud Pin-Guinile oma kahtlustest:
milline imelik muna!
Oh, kuidas Pin-Guin vihastas!
Ta ajas need häbematud linnud minema ja karjus neile pikalt järele solvavat sõimu.
Mis?! Nemad kahtlesid, aga tibuke ju toksib!
Antarktiline suvi lõppes.
Noored pingviinid olid suureks kasvanud, nad ei erinenud enam täiskasvanutest.
Käes oli aeg suunduda kaugetele saartele. Oli vaja kiirustada.
Pin-Guin teadis, et kohutav talv ei halasta millelegi elavale.
Aga ka teekond on ohtlik. Muna oli nii raske!
Jah, väga kahju, et tibu siiamaani ei koorunud.
Kaugel kaldast tundis Pin-Guin, et jõud jätab ta maha.
Ta mõistis, et näeb viimast korda nii jääd kui päikest.
Kõik see oleks jäänud temaga veel pikkadeks aastateks, kui ta oleks kivist lahti lasknud.
Kuid Pin-Guin oli kindel, et see pole kivi, vaid muna pisikese pingviiniga,
kes polnud veel sündinud, kuid juba piiritult armastatud.
Jutustas Pastella